हुडा द्वारा पानी सप्लाई न किए जाने की सूचना दो दिन पहले ही दिए जाने के कारण अधिकतर सभी लोगों ने पहले से ही अपने घर में पानी की स्टोरेज कर ली थी। बुधवार शाम तक अधिकतर क्षेत्रों में पानी की ज्यादा किल्लत नहीं थी, लेकिन रात होते-होते लोगों को पानी की किल्लत महसूस होने लगी। स्टोरेज किया पानी धीरे-धीरे खत्म होता जा रहा है। गुरुवार सुबह तक अगर हुडा विभाग ने पानी की सप्लाई शुरू नहीं की तो किल्लत का बड़ा असर गुरुवार को ही देखने को मिलेगा।